CELEX: 32014R1216
Language: lv
Date: 2014-11-11 00:00:00
Title: Komisijas Īstenošanas regula (ES) Nr. 1216/2014 ( 2014. gada 11. novembris ) par atsevišķu preču klasifikāciju kombinētajā nomenklatūrā

14.11.2014   
            
            
               LV
            
            
               Eiropas Savienības Oficiālais Vēstnesis
            
            
               L 329/14
            
         KOMISIJAS ĪSTENOŠANAS REGULA (ES) Nr. 1216/2014
   (2014. gada 11. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 11. novembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Elektronisks aparāts, kura izmēri ir aptuveni 10 × 4 × 1 cm un kurā starp citiem ietilpst šādi komponenti:
                  
                              —
                           
                           
                              procesors,
                           
                        
                              —
                           
                           
                              1 GB sistēmas atmiņa,
                           
                        
                              —
                           
                           
                              4 GB iekšējā atmiņa,
                           
                        
                              —
                           
                           
                              iebūvēts modulis bezvadu savienojumam ar internetu.
                           
                        Tas ir aprīkots ar šādām saskarnēm:
                  
                              —
                           
                           
                              
                                 HDMI,
                           
                        
                              —
                           
                           
                              
                                 USB,
                           
                        
                              —
                           
                           
                              mikro USB,
                           
                        
                              —
                           
                           
                              mikro SDHC.
                           
                        Aparātā nav iekļauts videoskaņotājs.
                  Ja aparātu savieno ar televizoru vai monitoru, tas nodrošina lietotājam piekļuvi internetam, piemēram, lai saņemtu un nosūtītu e-pastus, skatītos video, spēlētu spēles vai lejupielādētu lietotnes. No atmiņas kartes vai USB atmiņas iespējams arī reproducēt multivides, piemēram, video, foto un mūzikas, datnes.
               
               
                  8528 71 91
               
               
                  Klasifikācija noteikta, ievērojot kombinētās nomenklatūras 1., 3.c) un 6. vispārīgo interpretācijas noteikumu, 85. nodaļas 3. piezīmi un KN kodu 8528, 8528 71 un 8528 71 91 formulējumu.
                  Aparāts ir paredzēts divu vai vairāku alternatīvu funkciju izpildei XVI sadaļas 3. piezīmes nozīmē (pozīcijas 8471 automātiskā datu apstrāde, pozīcijas 8517 telekomunikācija, pozīcijas 8521 video reproducēšana un pozīcijas 8528 televīzijas uztveršana). Nav iespējams noteikt aparāta galveno funkciju, jo aparāta lietošanā katra no šīm funkcijām ir vienādi svarīga. Tādējādi aparāts klasificējams pozīcijā ar lielāko kārtas numuru no vienlīdz pieļaujamām pozīcijām. Tāpēc klasificēšana pozīcijās 8471, 8517 vai 8521 nav iespējama.
                  Tā kā aparātā nav iekļauts videoskaņotājs un ar to ir iespējams veikt interaktīvu informācijas apmaiņu, tad tas ir klasificējams ar KN kodu 8528 71 91 pie aparatūras ar mikroprocesoru, kas apvienota ar modemu pieejai internetam un kas veic informācijas interaktīvu apmaiņu, un kas var uztvert televīzijas signālus (tā sauktie “dekoderi, kas veic komunikācijas funkcijas”, tostarp tādi, kuros ir ierīce, kas veic ierakstīšanas vai atskaņošanas papildu funkcijas ar nosacījumu, ka tā rezultātā tie nezaudē savu dekodera pamatīpašību – komunikācijas funkciju).